Document ID: 32003R1841

Komisijas Regula (EK) Nr. 1841/2003
(2003. gada 17. oktobris),
ar kuru groza Regulu (EK) Nr. 1227/2000, ar ko nosaka sīki izstrādātus piemērošanas noteikumus Padomes Regulai (EK) Nr. 1493/1999 par vīna tirgus kopīgo organizāciju attiecībā uz ražošanas potenciālu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 806/2003 [2], un jo īpaši tās 7. panta 2. punktu un 15. un 23. pantu,
tā kā:
(1) Ar Komisijas Regulu (EK) Nr. 1227/2003 [3], kurā jaunākie grozījumi izdarīti ar Regulu (EK) Nr. 1203/2003 [4], noteica Regulas (EK) Nr. 1493/1999 2. panta 3. punkta b) apakšpunktā minēto termiņu, kurā ražotājs var iegūt pārstādīšanas tiesības pēc tam, kad apstādīta attiecīgā teritorija. Regulas (EK) Nr. 1493/1999 2. panta 3. punktā noteiktā procedūras piemērošanas diena ir atlikta, tādēļ iepriekšminētais termiņš attiecīgi jāpagarina.
(2) Lai Regulas (EK) Nr. 1493/1999 14. panta 1. punktā noteiktos asignējumus varētu noteikt efektīvi, diena, līdz kurai dalībvalstīm jāizdara ikgadējie paziņojumi Komisijai, jāmaina un jānosaka diena, kas jāizmanto, lai noteiktu faktiskos izdevumus un apstiprinātos izdevumus.
(3) Attiecīgi jāpielāgo arī noteiktā forma, kādā dalībvalstīm jānosūta Komisijai dati un informācija par vīnogu šķirņu klasifikāciju.
(4) Tādēļ attiecīgi jāgroza Regula (EK) Nr. 1227/2000.
(5) Šajā regulā paredzētie pasākumi ir saskaņā ar Vīna pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 1227/2000 groza šādi.
1. Regulas 2. panta 5. punktā datumu "2002. gada 15. jūlijs" aizstāj ar datumu "2004. gada 30. jūnijs".
2. Regulas 16. panta 1. punktā pirmo teikumu un a) un b) apakšpunktu aizstāj ar šo:
"Ne vēlāk kā līdz katra gada 10. jūlijam dalībvalstis attiecībā uz pārstrukturēšanu un pārveides sistēmu nosūta Komisijai:
a) kārtējā finanšu gadā līdz 30. jūnijam radušos faktisko izdevumu sarakstu un attiecīgās kopējās platības;
b) kārtējā finanšu gadā līdz 30. jūnijam apstiprināto izdevumu sarakstu un attiecīgās kopējās platības."
3. Pielikuma 9. tabulu "Vīna vīnogu šķirņu klasifikācija" aizstāj ar šīs regulas pielikumā iekļauto tabulu.
2. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 17. oktobrī

Labels: 17
6